Ali Abd Jalil

Latar belakang

Ali merupakan salah seorang daripada 10 orang anak Abd Jalil. Ali menjadi agresif kerana kembarnya Ahmad Abdul Jalil yang dikenakan denda RM20,000 kerana menghina Sultan Johor.

Tiga tuduhan menghasut

Ali menghadapi tiga tuduhan di bawah Akta Hasutan 1948 kerana didakwa menghina kerabat diraja Johor dan Sultan Selangor dalam postingnya di Facebook , bertajuk "Kapitalis Bangsat".
Pada 8 September 2014, beliau mengaku tidak bersalah menghina Sultan Johor di Mahkamah Sesyen Selayang. Dia dilepaskan dengan ikat jamin RM5,000 selepas didakwa mengikut Akta Hasutan . Kemudian sekali lagi ditahan polis mengikut akta sama, kali ini kerana dikatakan menghina Sultan Selangor. Waran tangkap yang diserahkan kepada peguam Ali, Michelle Yesudas, tertuduh didakwa menerbitkan penerbitan kenyataan menghasut terhadap Sultan Sharafuddin Idris Shah di laman Facebook pada 18 Ogos 2014 jam 11.42 malam. Kesalahan itu didakwa dilakukan di rumahnya di No. 62, Jalan SM9, Sunway, Batu Caves. Ali didakwa di Mahkamah Sesyen Shah Alam. Ali mengaku tidak bersalah di Mahkamah Sesyen Selayang atas tuduhan menghasut melalui laman Facebook pada Januari 2014.
Hakim Ahmad Fairuz Mohd Fuzi menetapkan 10 Oktober 2014 untuk tarikh bicara dan Ali dibebaskan dengan ikat jamin RM5,000 dengan seorang penjamin.
Di Mahkamah Sesyen Shah Alam, Ali dihadapkan dengan 2 lagi pertuduhan mengikut Akta Hasutan kerana menghina Sultan Selangor dan institusi beraja di Malaysia. Tertuduh tidak mengaku bersalah terhadap kedua-dua pertuduhan itu dan minta dibicarakan. Hakim Mohamed Mokhzani Mokhtar menetapkan tarikh perbicaraan pada 8 Ogos 2014 dan tertuduh dibenarkan diikat jamin RM4,000 bagi setiap pertuduhan dan pasport antarabangsa diserahkan kepada mahkamah.
Peguam Michelle Yesudas menakwa bahawa dua tuduhan yang dikenakan terhadap Ali Abd Jalil pada hari yang sama adalah satu bentuk gangguan, sungguhpun dakwaan dikenakan kerana menghina 2 raja yang berlainan negeri. Dia mendakwa bahawa telah memberikan kerjasama dan mahu Akta Hasutan 1948 dihapuskan.

Suaka politik di Sweden

Ali Abd Jalil mendakwa diancam polis dan samseng sepanjang masa. Oleh itu beliau dalam proses mencari suaka di Sweden. Pelariannya telah dibantu oleh Amnesty International, Suaram, Antifa Malaysia, Majlis Peguam, Lawyers for Liberty, Sisters in Islam, Projek Dialog, Solidariti Mahasiswa Malaysia, rakan-rakan dan kumpulan sivil lain.
Portal Rakyat Times milik peguam Haris Ibrahim melaporkan, Ali meninggalkan Malaysia pada 18 Oktober 2014 menuju ke Danok terus ke Bangkok dan terbang ke Stockholm pada 21 Oktober 2014. Seterusnya Amnesty International Sweden membantunya bagi mendapatkan nasihat mengenai prosedur memohon suaka. Kini Ali sudah pun menerima permit kerja dan boleh mula bekerja di sana pada bila-bila masa. Pada bulan Disember 2014, Jabatan Imigresen Malaysia telah membatalkan pasport Ali. 
Sebelum ini Alvin Tan yang memaparkan gambar lucah dan mesej perkauman telah melarikan diri ke Amerika Syarikat.

Reaksi

Berikutan pengalamannya, Amnesty International menjaganya sebagai tahanan hati nurani (PoC), mengatakan ia adalah sebahagian daripada usaha untuk memastikan beliau tidak mengalami hukuman lanjut atau pendakwaan terpilih. Kumpulan hak asasi manusia global telah mengaktifkan mekanisme tindak balas pantas di peringkat antarabangsa untuk menekan Putrajaya untuk menghentikan penjenayah percakapan dan pendapat bebas, berikutan siri pendakwaan di bawah Akta Hasutan.